als_Latn dik_Latn sag_Latn
aSport.info –
Pasi në mesjavë u luajt java e parë e fazës së tretë, FSHF nxiton ritmet për skuadrat duke i nxjerrë sërish në fushë për të luajtur edhe javën e dytë të kësaj faze. Sot u luajtën dy sfida ku në Lushnje Skënderbeu vazhdon rrugëtimin e sigurt drejt rikonfirmimit te titulli I katërt radhazi. Ndërsa në Ballsh nuk ka munguar skandali I radhës në sfidës Bylis – Laci që në këtë sezon pas finales së kupës vitin e kaluar është kthyer në një sfidë të ‘’egër’’ edhe jashtë fushës. Në Lushnje bardhekuqtë e kanë mbyllur sfidën që në fraksionin e parë. Serinë e golave e hapi mesfushori I kombëtares, Sabien Lilaj në minutën e 8’. Pas dy minutash sulmuesi lagunar Canka kishte mundësinë e artë të barazonte shifrat por gaboi nga pika e bardhë duke e ‘’dorëzuar’’ topin në duart e Shehit. Më pas Pejic dyfishon shifrat në minutën e 20’ duke kaluar edhe Xhafaj në listën e golshënuesve. Në minutën e 35’është fieraku Ribaj që e vulos fitoren me golin e tretë. Po në këtë fraksion ka kohë edhe për një gol të vendasve falë sulmuesit Fonseka. Në pjesën e dytë Sula dhe Pejic me nga një gol për secilën skuadër vendosën rezultatin final 2-4. Një fitore në transfertë që I thjeshtëson rrugën drejt titullin ndërsa për lushnjarët mbijetesa bëhet një mission edhe më i vështirë. Por skandali i vërtetë ka ndodhur në Ballsh ku skuadra vendase ishte dënuar për ta luajtur sfidën pa tifozë por ndërkohë në stadium kishin hyrë mjaft tifozë ballshiotë, të cilën delegate Besnik Çela u kërkoj të largoheshin nga stadiumi. Ndërkohë një problem më vete ka qënë edhe mungesa e energjisë elektrike në stadium sipas kurbinasve me qëllim që sfida të mos transmetohej në SuperSport. Më pas sfida ka nisur për tu ndërprerë sërish kur delegati Çela këtë herë kërkoi largimin e tifozëve të vendosur në tribunën VIP që kanë lëshuar lum sharjesh ndaj skuadrës mike. Futbolli në fushë ishte gjëja e fundit për tu vlerësuar në këtë sfidë që priti fundin e saj për tu acaruar edhe më tepër. Në minutën e fundit të sfidës gjyqtari akordon një penallti në favour të bardhezinjve që ka hasur edhe reagimin e fortë të vendasve. Madje Kuli është ndëshkuar edhe me karton të kuq për shkak të protestave dhe pas 10 minutash kapitenit lacian i është dhënë mundësia ta godas penalltinë. I shkujdesur Vucaj godet mbi tra duke e mbyllur barazim këtë sfidë. Por ndërkohë skandali ka vazhduar edhe në tunel kur është goditur delegati Besnik Çela, i cili është dërguar urgjent në spitalin e Fierit. Pas sfidës delegati Besnik Çela sipas ‘’Panorama Sport” shprehet se është goditur me shkop gome nga presidenti I ballshiotëve Besnik Kapllanaj. Ndërsa presidenti lacian Pashk Laska është shprehur se e ka vet urdhëruar humbjen e penalltisë sepse përndryshe rrezikohej jeta e futbollistëve të tij dhe skandali do të ishte edhe më i madh. Tashmë këto ngjarje do të shkojnë në komisionin e disiplinës dhe priten vendime të ashpra ndaj klubit ballshiot që me këtë barazim në fushën e tij rrezikon së tepërmi pozitat për mbijetesë. Ndërkohë nuk ka munguar edhe reagimi në facebook të kapitenit bardhezi Erjon Vucaj, i cili është shprehur se e ka humbur me dashje 11-metërshin për të mos agravuar situata edhe më tej. Ndërkohë Superliga vazhdon edhe me 4 sfida të tjera.
You must be logged in to post a comment Login
uzn_Latn als_Latn eng_Latn